अहमदाबाद. नरेंद्र मोदी दो दिन के गुजरात दौरे पर हैं। बुधवार को वे 6 हजार महिला सरपंचों के सम्मेलन में शामिल हुए। प्रोग्राम के दौरान उत्तर प्रदेश की एक महिला सरपंच ने मोदी से मिलने की कोशिश की। लेकिन महिला पुलिस ने उसे रोक दिया। शालिनी राजपूत नाम की एक महिला सरपंच ने कहा- "मैं गौतम बुद्ध नगर के एक गांव की सरपंच हूं। पीएम को अपने काम में आने वाली दिक्कतों के बारे में बताना चाहती थी। लेकिन मुझे मिलने नहीं दिया गया।" प्रोग्राम में क्या बोले मोदी...
- मोदी ने कहा, "जिस गांव में महिला सरपंच हो, वहां भ्रूण हत्या नहीं होनी चाहिए। गांव में बेटे पढ़ते हैं, वैसे ही बेटियों को भी पढ़ाई का मौका मिले। इसके लिए बजट की जरूरत नहीं है।"
- "हो सकता है कि कुछ लोगों को सरपंच बनने में तकलीफ न हुई हो। पहले सरपंचों की मीटिंग हुआ करती थी। 33% रिजर्वेशन हुआ करता था। मैं पूछता था तो लोग कहते थे कि एसपी हूं। मैंने पूछा तो बताया कि सरपंच पति हूं।"
- "आज पुरुषों से ज्यादा महिला सरपंच एक्टिव हैं। महिलाएं जिस समय जो काम मिला, उसे पूरा करने का प्रयास करती हैं।"
- "एक सर्वे में बताया गया है कि नई चीज सीखने की प्रवृत्ति महिलाओं में ज्यादा होती है। क्षमता लगाने में महिलाएं आगे होती हैं। जिम्मेदारी पूरा करने में वे पीछे नहीं रहतीं।"
- "जिस गांव में महिला सरपंच हो, वहां भ्रूण हत्या नहीं होनी चाहिए। गांव में जैसे बेटों को पढ़ाया जाता है, वैसे बेटियों को भी पढ़ाया जाना चाहिए।"
'स्वच्छता स्वभाव का हिस्सा बन जाएगा'
- स्वच्छ शक्ति कार्यक्रम में मोदी बोले, "2019 में महात्मा गांधी को 150 वर्ष हो रहे हैं। महात्मा गांधी कहते थे कि हिंदुस्तान गांवों में बसा है। स्वच्छता का विषय अब हमारे स्वभाव का हिस्सा बना जाएगा। राष्ट्रीय पहचान बन जाएगा।"
- "ये वो सरपंच बहनें हैं जिन्होंने अपने गांवों में ये करके दिखाया है। खुले में शौच जाने के खिलाफ इन लोगों ने संघर्ष किया है।"
- "अपने गांवों में स्वच्छता को लागू करने वाली शक्तियों के रूप यहां बैठी हैं। अगर हम इसी तरह से जुटेंगे तो गांधी का 150वां साल आते-आते हम बहुत कुछ इस संबंध में कर लेंगे।"
- "बहुत कम समय में हम 64वें नंबर पर पहुंच गए हैं स्वच्छता के मामले में। जिन मांओं-बहनों के काम हमने छोटी-छोटी फिल्मों के रूप में देखे, जिनके मन में भ्रम रहता है, उनके भ्रम को तोड़ने वाली ये फिल्में हैं।"
- "कुछ लोगों को लगता है कि पढ़े-लिखे लोग ही कर सकते हैं, अंग्रेजी बोलने वाले शहरी लोग कर पाते हैं। इन मां-बहनों ने इस भ्रम को तोड़ा है।"
- "स्वच्छता और महिला का सीधा संबंध हैं। गांवों में सफाई हुई तो सब अपने आप ठीक हो जाएगा।"
'गांव महिलाओं जैसे होते हैं'
- मोदी ने कहा, "टैगोर ने 1924 में लिखा था- गांव महिलाओं जैसा होता है। वे प्रकृति के ज्यादा करीब होते हैं। ये समस्त घावों को भरने की शक्ति हैं। ये मनुष्यों को उनके जीवन की जरूरी चीजों को पूर्ति करते हैं। अगर गांव या महिलाओं पर भार डाला जाएगा, उनका शोषण किया जाएगा तो उनकी आभा चली जाएगी।"
- "सरकार का भी यही मिशन है कि आत्मा गांव की हो, सुविधाएं शहर की हो। आधुनिकता गांव को भी मिले, सरकार इस दिशा में भी काम कर रही है।"
- "गुजरात में सीएम रहने के दौरान आदिवासी इलाके में एक चिलिंग सेंटर गया था। देखा कि महिलाएं मोबाइल से फोटो निकाल रही हैं। उनसे पूछा कि मोबाइल से फोटो निकाल रही हैं। उन्होंने कहा- इसे तो हम डाउनलोड करवा देंगे। टेक्नोलॉजी बहुत आगे बढ़ गई है।
- "अगर टेक्नोलॉजी का सही इस्तेमाल करें तो गांव में बड़ा बदलाव लाया जा सकता है।"
- "गांव में रहने वाले सरकारी इम्प्लॉइज मसलन आशा वर्कर, आंगनवाड़ी, बस ड्राइवर की मीटिंग करें और सरकारी योजनाओं के बारे में जानें। इसका फायदा मिल सकता है।"
इस साल गुजरात में हैं विधानसभा चुनाव
- गुजरात के दो दिन के दौरे के पहले दिन सोमवार को उन्होंने भरूच में एक ब्रिज का इनॉगरेशन किया।
- सोमनाथ में मोदी के साथ बीजेपी के राष्ट्रीय अध्यक्ष अमित शाह और गुजरात के पूर्व सीएम केशुभाई पटेल भी मौजूद थे।
क्या है सोमनाथ की अहमियत?
- सोमनाथ मंदिर समंदर के किनारे बना हुआ है। ये भगवान शंकर के 12 ज्योतिर्लिंगों में शामिल है।
- 1026 में महमूद गजनवी ने सोमनाथ पर हमला किया था और काफी संपत्ति लूटकर ले गया था।
- 1951 में भारत के पहले गृह मंत्री सरदार वल्लभभाई पटेल ने मंदिर का रेनोवेशन कराया।
देश के सबसे लंबे केबल ब्रिज का इनॉगरेशन
- मोदी ने गुजरात के भरूच में मंगलवार को देश के सबसे लंबे केबल ब्रिज का इनॉगरेशन किया।
- यह फोरलेन ब्रिज नेशनल हाईवे-8 पर नर्मदा नदी पर बनाया गया है।
- इससे पहले मोदी ने भरूच में ही ओपल के पेट्रोकेमिल्स कॉम्प्लेक्स का भी इनॉगरेशन किया।
- केबल स्टे ब्रिज की लंबाई 1344 मीटर है। इसको बनाने में दो साल लगे, जबकि 379 करोड़ रुपए खर्च हुआ।
- ब्रिज शुरू होने से अहमदाबाद-मुंबई नेशनल हाईवे-8 पर भरूच में लगने वाले जाम से निजात मिलने की उम्मीद है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva awa_Deva hne_Deva awa_Deva hin_Deva hin_Deva hin_Deva bho_Deva